Ministru kabineta rīkojuma

**„ Par Genoma izpētes padomi”**

projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Ministru kabineta rīkojuma projekts “Par Genoma izpētes padomi” (turpmāk – Rīkojuma projekts) izstrādāts saskaņā ar Cilvēka genoma izpētes likuma 5. panta otrajā daļā noteikto deleģējumu. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Ministru kabineta 2004. gada 10. augusta noteikumos Nr. 698 „Genoma izpētes nolikums” noteikto Padome ir koleģiāla institūcija, kas veic Cilvēka genoma izpētes likumā noteiktos uzdevumus (izskata ar ģenētisko izpēti saistītus projektus un koncepcijas, sniedz par tiem atzinumus un koordinē to īstenošanu; veicina sabiedrības informēšanu par ģenētiskās izpētes mērķiem un norisi; pārstāv sabiedrības intereses ģenētiskās izpētes jomā).Atbilstoši Cilvēka genoma izpētes likuma 5.panta otrajā daļā noteiktajam, Padomes personālsastāvu pēc veselības ministra priekšlikuma apstiprina Ministru kabinets. Vienlaikus Ministru kabineta 2004. gada 10. augusta noteikumi Nr. 698 “Genoma izpētes nolikums” nosaka Padomes tiesības un darba organizāciju, tai skaitā paredzot, ka Padomes darbu materiāltehniski nodrošina un Padomes sekretariāta funkcijas veic genoma datu bāzes galvenais apstrādātājs.Ministru kabineta 2004. gada 11. augusta rīkojums Nr. 561 „Par Genoma izpētes padomi” paredz, ka Padomes sastāvā ir pārstāvji no Veselības ministrijas, Centrālā medicīnas ētikas komitejas, Izglītības un zinātnes ministrijas, Latvijas Zinātņu akadēmijas, Valsts cilvēktiesību biroja, Latvijas Medicīniskās ģenētikas asociācijas, Latvijas Ārstu biedrības un Saeimas. Minētais personālsastāvs nav aktualizēts kopš 2004. gada un lielākā daļa personu vairs nepārstāv attiecīgās institūcijas, kā arī Valsts cilvēktiesību birojs un Latvijas Pacientu tiesību birojs vairs nepastāv.Ņemot vērā minēto, kā arī pieaugušo pētījumu skaitu genoma izpētē, nepieciešams aktualizēt Padomes personālsastāvu. 2. Lai aktualizētu Padomes personālsastāvu, Veselības ministrija lūdza Valsts iedzīvotāju genoma datu bāzes galvenajam apstrādātājam un Padomes sekretariāta funkciju veicējam – atvasinātai publiskai personai “Latvijas Biomedicīnas pētījumu un studiju centrs” (turpmāk – Centrs) sniegt viedokli par institūcijām, kuru pārstāvji būtu iekļaujami Padomes personālsastāvā. Saskaņā ar Centra sniegto informāciju, Genoma izpētes padomē, ņemot vērā Padomei deleģētos uzdevumus, būtu iekļaujami Veselības ministrijas, Izglītības un zinātnes ministrijas, Centrālās medicīnas ētikas komitejas, Valsts iedzīvotāju genoma datu bāzes galvenā apstrādātāja, Latvijas Cilvēka ģenētikas asociācijas, Latvijas Ārstu biedrības un Latvijas Zinātņu akadēmijas pārstāvji.Atbilstoši Centra priekšlikumam, Veselības ministrija uzrunāja attiecīgās institūcijas, kas deleģēja pārstāvjus dalībai Padomē, un ir izstrādāts Rīkojuma projekts.Rīkojums projekta būtība: aktualizēt Genoma izpētes padomes personālsastāvu, iekļaujot tajā Veselības ministrijas, Izglītības un zinātnes ministrijas, Centrālās medicīnas ētikas komitejas, Valsts iedzīvotāju genoma datu bāzes galvenā apstrādātāja, Latvijas Cilvēka ģenētikas asociācijas, Latvijas Ārstu biedrības un Latvijas Zinātņu akadēmijas pārstāvjus. |
| 3.  | Projekta izstrādē iesaistītās institūcijas | Veselības ministrija |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Padomē pārstāvētās institūcijas: Veselības ministrija, Izglītības un zinātnes ministrija, Centrālās medicīnas ētikas komiteja, Valsts iedzīvotāju genoma datu bāzes galvenais apstrādātājs – Centrs, Latvijas Cilvēka ģenētikas asociācija, Latvijas Ārstu biedrība un Latvijas Zinātņu akadēmija. |
| 2. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre Anda Čakša

Vīza: Valsts sekretārs Aivars Lapiņš

Jermacāne 67876167

guna.jermacane@vm.gov.lv